
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Te’
Παρασκευή, 07 Αυγούστου 2026

ΔΕΛΤΙΟ ΤΥΠΟΥ
Εντοπισμός 57 αλλοδαπών στους Καλούς Λιμένες – Συνέχεια ενημέρωσης αναφορικά με τον εντοπισμό 58 αλλοδαπών στους Καλούς Λιμένες - Παροχή συνδρομής σε λουόμενο στην Κέρκυρα - Διακομιδές ασθενών

	Τις πρωινές ώρες σήμερα, εντοπίστηκαν 57αλλοδαποί (47 άνδρες, 3 γυναίκες και 7 ανήλικοι) από στελέχη της Λιμενικής Αρχής των Καλών Λιμένων, στη παραλία «ΕΛΥΓΙΑ» πλησίον του οικισμού Αϊ Γιάννη του Δήμου Γόρτυνα. Οι ανωτέρω αλλοδαποί μεταφέρθηκαν στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

Συνέχεια ενημέρωσης:
	Αναφορικά με τον εντοπισμό πενήντα οκτώ (58) αλλοδαπών, στην παραλία «ΤΣΟΥΤΣΟΥΡΑ» του Δήμου Μίνωα Πεδιάδος, τις βραδινές ώρες χθες, συνελήφθη ένας 18χρονος αλλοδαπός (υπήκοος Σουδάν) από στελέχη της Λιμενικής Αρχής του Ηρακλείου. Ο 18χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 «Έκθεση». καθώς αναγνωρίστηκε από τους υπόλοιπους αλλοδαπούς ως ο διακινητής τους. Σύμφωνα με τους διασωθέντες, εκκίνησαν τις βραδινές ώρες την 05.08.2026 από Τομπρούκ της Λιβύης, καταβάλλοντας χρηματικά ποσά μεταξύ 200.000 γκίνε Αιγύπτου και από 13.500 έως 14.000 δηνάρια Λιβύης, για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο του Ηρακλείου.

*****

	Τις απογευματινές ώρες σήμερα, ενημερώθηκε η Λιμενική Αρχή της Παλαιοκαστρίτσας για περιστατικό αγνοούμενου 16χρονου αλλοδαπού (υπήκοος Αυστρίας) λουόμενου, στη θαλάσσια περιοχή της παραλίας Αγίου Γεωργίου Πάγων Κέρκυρας. Αμέσως τέθηκε σε εφαρμογή το τοπικό σχέδιο έκτακτης ανάγκης και ενημερώθηκαν οι εκμισθωτές θαλάσσιων μέσων αναψυχής για παροχή συνδρομής. Ο 16χρονος εντοπίστηκε καλά στην υγεία του από ένα θαλάσσιο μέσο αναψυχής, το οποίο στη συνέχεια τον μετέφερε με ασφάλεια στην ακτή.

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-18χρονου, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.,
-54χρονης και 55χρονου, από το λιμάνι της Σαμοθράκης στο λιμάνι της Αλεξανδρούπολης, με Περιπολικό σκάφος Λ.Σ.-ΕΛ.ΑΚΤ.

